Fafaroma ya kammala ziyara a Kudancin Amurka
Wallafawa ranar: 13/07/2015 - 11:44
Ziyarar Fafaroma Francis a kasashen Kudancin Amurka REUTERS/Osservatore Romano
Fafaroma Francis ya kammala ziyarar kasashen da ke kudancin Amurka inda ya samu tarbar dubban mutane a kasashen Ecuador da Bolivia da Paraguay. Fafaroma ya yi kira akan yaki da talauci da daidaito da kuma yaki da cin hanci da rashawa.
Ziyarar da ya kai unguwar marasa galihu a Paraguay ya dada nuna goyan bayan da ya ke yi wa al’ummomin da ba su da karfi a kasar da ke da mutane miliyan 7 amma kuma kashi 40 daga cikin su duk matalauta ne.
A ranar Lahadi ne Fafaroma ya koma fadarsa ta Vatican, kuma rahotanni sun ce zai sake kai ziyara kasashen Latin Amurka a watan Satumba, a lokacin da zai kai ziyarci Cuba da Amurka da suka sasanta da juna bayan shafe shekaru 50 suna takun-saka.
Paparoma na ziyara a kasashen yankin Kudancin Amurka
Fadar Vatican za ta gurfanar da daya daga cikin shugabanninta
Za a fara binciken jami'an fadar Vatican da ake zargi da lalata da yara